О Б Щ И Н С К И   С Ъ В Е Т  - П Е Р Н И К

П  Р  О  Т  О  К  О  Л

№ 6

гр. Перник, 10.05.2016 г.

Общинският съвет Перник на заседание, състояло се на 10.05.2016г., след като обсъди Докладна записка /вх. № 223/13.04.2016 г./ от В. Церовска – Кмет на Община Перник и Становища на ПК“УТИИ“ и ПК“ОСКПСК“, относно: Проект за изменение на подробен устройствен план-план за регулация и план за застрояване /ПУП-ПР и ПЗ/ на част от квартали 50 /9050/, 115 и 151а /9151/ по плана на гр. Перник, кв.”Могиличе”, с който  уличните регулационни линии на улица с ОТ 119-ОТ 11901-ОТ 11902 се поставят в съответствие с  трасето на изградената на място улица с бордюри и асфалт по която са прокарани въздушна електропреносна мрежа и подземни В и К проводи. Променя се регулацията на улица с ОТ 118-ОТ 120.
На основание чл.21, ал.1, т.11, във връзка с т.8 и ал.2 от ЗМСМА, чл.134, ал.2, т.1 и т.4, чл.208 от ЗУТ, чл.8 от ЗОС и чл.5, ал.2 от Наредба за придобиване, управление и разпореждане с общинско имущество от 14.05.2012г., след поименно гласуване с 33 /тридесет и три/ гласа „ЗА”, прие

Р Е Ш Е Н И Е
№ 170
ОДОБРЯВА представеното техническо задание за изработване на подробен устройствен план-план за регулация на част на квартали 50 /9050/, 115 и 151а /9151/ по плана на гр. Перник, кв.”Могиличе”, с който уличните регулационни линии на улица с ОТ 119-ОТ 11901-ОТ 11902 се поставят в съответствие с  трасето на изградената на място улица с бордюри и асфалт по която са прокарани въздушна електропреносна мрежа и подземни В и К проводи. Променя се регулацията на улица с ОТ 118-ОТ 120.

        РАЗРЕШАВА изработване на ПРОЕКТ ЗА ПОДРОБЕН УСТРОЙСТВЕН ПЛАН-ПЛАН ЗА РЕГУЛАЦИЯ И ПЛАН ЗА ЗАСТРОЯВАНЕ /ПУП-ПР И ПЗ/, като:

        1. С план за регулация  се променя трасето на улици с ОТ 119-ОТ 11901-ОТ 11902 и ОТ 118-ОТ 120 и се поставят в съответствие с  трасето на изградената на място улица с бордюри и асфалт при което се изменя регулацията на урегулирани поземлени имоти /УПИ/ І-509.328, УПИ ІІ-4410 и УПИ ІІІ-3740, 4411 в кв.115, УПИ ІІ- Парк “Христо Ботев” в кв.151а /9151/ и УПИ І “За училище” в кв.50 /9050/. 

        2. С план за застрояване се потвърждават изградените сгради в УПИ І-509.328, УПИ ІІ-4410 и УПИ ІІІ-3740, 4411 в кв.115 и се определят зони за застрояване с показатели за нискоетажно жилищно застрояване и устройствена зона Жм.

        При изменението да бъдат спазени изискванията на чл.19 от ЗУТ за всички поземлени имоти, които се засягат. 

         Проектът за ПУП-ПР и ПЗ да се изготви в М1:500 върху картова основа на кадастралната карта гр.Перник в обхвата на улица с ОТ 119-ОТ 11901-ОТ 11902 на част от квартали 50 /9050/, 115 и 151а /9151/ по плана на гр. Перник, кв.”Могиличе”.

          ПУП-ПР и ПЗ да бъде изготвен в цифров вид CAD формат  в съответствие с изискванията на ЗУТ.

         При изработване на проекта за ПУП-ПР и ПЗ да се спазят изискванията на ЗУТ, Наредба №7/2003г. на МРРБ за ПНУТ и Наредба №8/2014г. за Обема и съдържанието на устройствените планове на МРР и МИП. 

         Проектът за ПУП-ПР и ПЗ да се изготви еднофазно във фаза окончателен проект и да бъде съобразен с действащата нормативна уредба.              

         Проектът да се разгледа от Общински експертен съвет по устройство на територията- гр.Перник и по него да се предложи решение.  

Поради следните мотиви: В Община Перник е постъпило заявление вх.№16/ТР-786/11.03.2016г. от Росица Георгиева Рачева, живуща в град Перник, ул.”Бачо Киро” №1. Видно от приложената скица-проект на улица с осови точки ОТ 119-ОТ 11901-ОТ 11902 е налице несъответствие между изградената на място улица с бордюри и асфалт и предвидената в действащия регулационен план на гр.Перник, кв.”Могиличе”, одобрен със Заповед № ІІІ-36/24.01.1983 г. на Кмета на Община Перник трасе на улица.

         За нуждите на проектирането за новото трасе на улица между квартали 50 /9050/, 115 и 151а /9151/ е извършено геодезическо заснемане от лицензирана фирма на изградената улица и прилежащите поземлени имоти.  

        По действащият регулационен план на гр. Перник, кв.”Могиличе”, част от терена на поземлен имот /ПИ/ 55871.509.328 по кадастралната карта на гр.Перник попада в проектното трасе на улица с ОТ 119-ОТ 11901-ОТ 11902, за което не е извършено отчуждително производство. Освен това в съществуващата улица на място са прокарани въздушна електропреносна мрежа и подземни В и К проводи. 

        Икономически по-изгодно и целесъобразно за Община Перник е да не извършва отчуждително производство на часттта от терена на поземлен имот /ПИ/ 55871.509.328 попадаща в проектната улица по регулационният план и съответно изместване на всички съществуващи подземни и надземни комуникации, които са прокарани по съществуващата улица. 
         Въз основа на горното са налице предпоставките за изменение на ПУП-ПР и ПЗ, съгласно чл.134, ал.2, т.1 и т.4 и чл.208 от ЗУТ-влезлите в сила подробни устройствени планове могат да се изменят, когато в съответния срок не е започнала процедурата по отчуждаване.  

ПРЕДСЕДАТЕЛ:
 /инж. ИВО САВОВ/

